2017. gada 29. augustā Noteikumi Nr. 507

Rīgā (prot. Nr. 42 14. §)

**Grozījumi Ministru kabineta 2013. gada 23. aprīļa noteikumos Nr. 225 "****Izglītības kvalitātes valsts dienesta nolikums"**

Izdoti saskaņā ar

Valsts pārvaldes iekārtas likuma

16. panta pirmo daļu

Izdarīt Ministru kabineta 2013. gada 23. aprīļa noteikumos Nr. 225 "Izglītības kvalitātes valsts dienesta nolikums" (Latvijas Vēstnesis, 2013, 82., 168. nr.) šādus grozījumus:

1. Papildināt 3.5. apakšpunktu aiz vārda "novērtēšanu" ar vārdiem "(izņemot augstāko izglītību)".

2. Papildināt noteikumus ar 3.9. un 3.10. apakšpunktu šādā redakcijā:

"3.9. izvērtēt, vai atļauja strādāt par pedagogu personai, kas bijusi sodīta par tīšu kriminālpārkāpumu vai mazāk smagu noziegumu, ja sodāmība ir dzēsta vai noņemta, nekaitēs izglītojamo interesēm, un pieņemt lēmumu par atļaujas izsniegšanu, atteikumu izsniegt atļauju un atļaujas anulēšanu;

3.10. organizēt izglītības iestāžu vadītāju profesionālās darbības novērtēšanu."

3. Papildināt noteikumus ar 4.12.1, 4.12.2, 4.12.3 un 4.12.4apakšpunktu šādā redakcijā:

"4.12.1 pieņem lēmumu par atļaujas izsniegšanu, atteikumu izsniegt atļauju un atļaujas anulēšanu strādāt par pedagogu personai, kas bijusi sodīta par tīšu kriminālpārkāpumu vai mazāk smagu noziegumu, ja sodāmība ir dzēsta vai noņemta;

4.12.2 pieņem lēmumu par izglītības iestādes vadītāja profesionālās darbības novērtējumu un atbilstību vai neatbilstību amatam;

4.12.3 izvērtē izglītības iestādes vadītāja un pedagoga vai viņa rīcības atbilstību Izglītības likuma prasībām un pieņem lēmumu par izglītības iestādes vadītāja vai pedagoga atstādināšanu no pienākumu pildīšanas;

4.12.4 reizi gadā apkopo un analizē Valsts izglītības informācijas sistēmā ievadīto informāciju par izglītojamo neattaisnotiem mācību kavējumiem, sagatavo ziņojumu un sniedz ieteikumus un metodisku atbalstu pašvaldībām un izglītības iestādēm priekšlaicīgas mācību pārtraukšanas risku mazināšanai;".

4. Papildināt 4.13. apakšpunktu aiz vārda "kompetenci" ar vārdiem "(izņemot augstāko izglītību)".

5. Papildināt 4.14. apakšpunktu aiz vārda "sarakstu" ar vārdiem "(izņemot augstāko izglītību)".

6. Papildināt 4.15. apakšpunktu aiz vārda "kompetence" ar vārdiem "(izņemot augstāko izglītību)".

7. Papildināt 4.18. apakšpunktu aiz vārda "privātpersonu" ar vārdiem "valsts un pašvaldību iestāžu".

8. Papildināt noteikumus ar 4.25. apakšpunktu šādā redakcijā:

"4.25. informē Izglītības un zinātnes ministriju un Akadēmiskās informācijas centru, ja ir konstatēti būtiski normatīvo aktu pārkāpumi augstskolas vai koledžas darbībā."

Ministru prezidents Māris Kučinskis

Izglītības un zinātnes ministrs Kārlis Šadurskis